Mikko Ahtola

**PINTATOIMIALAN LIITOT SELVITTÄVÄT YHTEISEN TOIMISTON MAHDOLLISUUTTA**

Kattoliiton, Lattian- ja seinänpäällysteliiton ja Pintaurakoitsijoiden hallitusten keskuudestaan valitsema työryhmä päätti 10.5.2017 pidetyssä kokouksessa selvittää vaihtoehdot liittojen toimistojen yhdistämiseksi vuoden 2018 alusta lukien. Tavoitteena on terävöittää erikoisurakoitsijoiden yhteistä edunvalvontaa ja parantaa jäsenpalvelua. Muutoksella ei ole vaikutusta liittojen asemaan tai niiden työntekijöiden työsuhteisiin.

Työryhmä asetti Minna Väyryselle (Pintaurakoitsijat ry PJ), Harri Saariselle (Kattoliitto ry PJ), Jari Lahtiselle (Lattian- ja seinänpäällysteliitto TJ) ja Mikko Ahtolalle (Kattoliitto TJ, Pintaurakoitsijat vt TJ) tehtäväksi laatia esityksen jatkotoimenpiteistä asiassa 29.5.2017 mennessä. Työryhmä käsittelee ehdotuksen ja päättää sen viemisestä esiteltäväksi liittojen hallituksille.

Asian edistymisestä tiedotetaan erikseen. Kukin liitto päättää mahdollisista jatkotoimenpiteistä oman päätöksentekojärjestyksensä mukaan.

 KATTOLIITTO RY

 Mikko Ahtola

 Toimitusjohtaja